CELEX: 62021TN0428
Language: ro
Date: 2021-07-13 00:00:00
Title: Cauza T-428/21: Acțiune introdusă la 13 iulie 2021 – Fursin și alții/BCE

8.11.2021   
            
            
               RO
            
            
               Jurnalul Oficial al Uniunii Europene
            
            
               C 452/42
            
         
      Acțiune introdusă la 13 iulie 2021 – Fursin și alții/BCE
      (Cauza T-428/21)
      (2021/C 452/53)
      Limba de procedură: engleza
      
         Părțile
      
      
         Reclamanți: Ivan Fursin (Kiev, Ucraina) și alți 6 reclamanți (reprezentant: O. Behrends, avocat)
      
         Pârâtă: Banca Centrală Europeană
      
         Concluziile
      
      Reclamanții solicită Tribunalului:
      
                  —
               
               
                  obligarea pârâtei la plata unei compensații financiare pentru prejudiciul suferit de reclamanți ca urmare a deciziei pârâtei din 11 iulie 2016 (notificată reclamanților la 13 iulie 2016) de revocare a licenței Trasta Komercbanka AS;
               
            
                  —
               
               
                  constatarea faptului că prejudiciul material se ridică la cel puțin 25 milioane de euro (1), majorat cu dobânzi compensatorii cu începere de la 11 iulie 2016 până la pronunțarea hotărârii în prezenta cauză și cu dobânzile moratorii aferente de la data pronunțării hotărârii până la plata integrală a acesteia, și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă șase motive.
      
                  1.
               
               
                  Primul motiv, întemeiat pe faptul că pârâta nu a comunicat în mod corespunzător decizia de retragere a licenței reprezentanților autorizați ai Trasta Komercbanka AS.
               
            
                  2.
               
               
                  Al doilea motiv, întemeiat pe faptul că procedura care a condus la decizia de retragere a licenței nu a implicat o reprezentare adecvată a Trasta Komercbanka AS.
               
            
                  3.
               
               
                  Al treilea motiv, întemeiat pe faptul că decizia de retragere a licenței este afectată de o serie de alte neregularități procedurale grave.
               
            
                  4.
               
               
                  Al patrulea motiv, întemeiat pe faptul că pârâta a acționat în afara sferei sale de competență atunci când a emis decizia de retragere a licenței, în special în ceea ce privește aspectele legate de spălarea banilor și de aplicarea dreptului național.
               
            
                  5.
               
               
                  Al cincilea motiv, întemeiat pe faptul că pârâta a prezentat motive eronate pentru retragerea licenței și a furnizat o motivare insuficientă în această privință.
               
            
                  6.
               
               
                  Al șaselea motiv, întemeiat pe faptul că comportamentul nelegal al pârâtei a cauzat un prejudiciu semnificativ reclamanților, inclusiv ca urmare a lichidării Trasta Komercbanka AS.
               
            
         (1)  Cuantumul aferent fiecărui reclamant este proporțional cu participația la Trasta Komercbanka AS, astfel cum este menționată în decizia de retragere a licenței din 3 martie 2016.